Ino Ciiyo ca Bbaibbele Ninzi?
Bakamboni ba Jehova balijisi pulogilamu yakwiiya Bbaibbele abantu, yalo iingula mibuzyo minji mbuli yakuti:
- Ino Leza nguni?
- Sena ncobeni Leza ulandibikkila maano?
- Ncinzi ncendikonzya kucita kutegwa cikwati cangu kacili kabotu?
- Mbuti mbondikonzya kujana lukkomano mubuumi?
Ansi aawa mulajana bwiinguzi kumibuzyo iivwula kubuzyigwa kujatikizya pulogilamu yesu yakwiiya Bbaibbele.
Tulasala kaambo mbuli kajatikizya “Leza” naa “cikwati” mpoonya tulanga-langa tupango twamu Bbaibbele twiindene-indene tujatikizya kaambo aako. Kwiinda mukweezyanisya, tulabona Bbaibbele ncolyaamba kujatikizya kaambo aako, alimwi munzila eeyi tulekela Bbaibbele kuti lyaambe.
Kutugwasya mukwiiya Bbaibbele, tubelesya bbuku lyakuti Ino Ncinzi Cini Bbaibbele Ncoliyiisya? Bbuku eeli lilatondezya munzila iisalede, twaambo tuli mbuli tootu: cini Bbaibbele ncolyaamba kujatikizya Leza, Jesu, alimwi abuumi bwesu bwakumbele.
Ciiyo tacibbadelelwi, alimwi bbuku libelesyegwa kwiiya alyalo talibbadelelwi.
Bantu banji balabikka ambali woola lyomwe naa kwiinda aawo nsondo ansondo kutegwa baiye Bbaibbele andiswe. Pele kunyina ciindi cibikkidwe. Tutobela ciindi ncomujisi.
Kuti mwalomba ciiyo ca Bbaibbele, umwi Kamboni wa Jehova uyoomuswaya aciindi alimwi akubusena nkomuyanda. Uyootola maminiti masyoonto kumutondezya mbocicitwa ciiyo. Ikuti naa mwaciyanda, mulakonzya kuzumanana.
Peepe. Tobakamboni ba Jehova tulakkomana kuyiisya bantu Bbaibbele, pele tatubasungilizyi kuba Bakamboni ba Jehova. Muciindi caboobo, twaamba ncolyaamba Bbaibbele munzila yabulemu, akuzyiba kuti muntu umwi aumwi ulaangulukide kulisalila ncayanda kusyoma.—1 Petulo 3:15.
Amwiiye Zinji
AMULOMBE CIIYO CA BBAIBBELE
Nkaambo Nzi Ncomweelede Kwiiya Bbaibbele?
Bbaibbele lilapa bwiinguzi kumibuzyo iibakatazya kapati bantu banji mubuumi. Sena inga mwayanda kuba akati kabo?
AMULOMBE CIIYO CA BBAIBBELE
Ino Ciiyo ca Bbaibbele Cicitwa Buti?
Munyika yoonse, Bakamboni ba Jehova balizyibidwe akaambo kabubambe bwaciiyo ca Bbaibbele citabbadelwi ncobacita. Amubone mbobubeleka bubambe oobu.
KUJATIKIZYA NDISWE
Amulombe Ciiyo ca Bbaibbele
Amube aciiyo ca Bbaibbele citabbadelelwi aciindi alimwi akubusena nkomuyanda
bem_Latn bem_Latn szl_Latn tsn_Latn bem_Latn kik_Latn swh_Latn nya_Latn bem_Latn bem_Latn bem_Latn bem_Latn bem_Latn cjk_Latn bem_Latn sag_Latn bem_Latn bem_Latn bem_Latn bem_Latn nya_Latn bem_Latn bem_Latn